ગત સપ્તાહના અંત ભાગમાં ખાનગી ક્ષેત્રની બે મોટી બેંકો એચડીએફસી અને કોટક બેંકના પરિણઆમ આવ્યા હતા. જે પરિણામો તમે ધ્યાનથી જોયા હોય તો એચડીએફસી બેંકની ગ્રોસ NPA હંમેશાની જેમ જ ૧%ની આસપાસ જ રહી છે, તે જ રીતે કોટક બેંકે પણ પોતાના પરિણામોમાં જણાવ્યું હતું કે, બેંકે પહેલા ક્વાર્ટરમાં તેમની એક પણ લોન કે એસેટ છઇઝ્રને વેચી નથી. જેનો સીધો અર્થ છે કે, ખાનગી ક્ષેત્રની બેંકો સિલેક્ટિવ લેન્ડિંગ દ્વારા સુદૃઢ કામ સાથે આગળ વધી રહી છે. જ્યારે તેની સામે સરકારી બેંકો ધીરેધીરે પોતાનો માર્કેટ શેર ગુમાવી રહી છે. સંસ્થાકીય રોકાણકારો, ઇન્સ્યોરન્સ કંપનીઓ તથા વિદેશી સંસ્થાગત રોકાણકારો આ સેક્ટર અંગે શું વ્યૂ ધરાવી રહ્યા છે તે જાણવાનો પ્રયત્ન કરીએ તો ઘણાંનું માનવું છે કે સરકારી બેંકોમાં પીએનબી એક એવી બેંક જણાઈ રહી છે જે નીચા મથાળે કોઈક સકારાત્મક સરપ્રાઈઝ અપાવી શકે. બાકી તે સિવાયની પીએસયુ બેંકોમાં ઉછાળે વેચાણનો જ વ્યૂ હાલ પૂરતો રાખવો હિતાવહ છે.